1966 MEXICO CITY
Ano ang wormhole?
Para itong isang panandaliang portal.
Maikokonekta tayo nito sa dalawang lugar sa space-time
at madadala tayo mula Point A papunta sa Point B.
Para makadaan dito, kailangan mong makalikha ng mga particle
na mas mabilis pa sa speed of light.
Ang mga particle na 'yon ay tinatawag na mga tachyon.
May isang teorya na kada 30 taon, nabubuo ang mga wormhole,
dahil sa eksaktong pagkakahanay ng planetang Earth
at ng iba pang mga planeta.
Ang pinakamaganda?
Binubuksan ng teoryang ito ang posibilidad
ng time travel.
OUR TIMES
'Yon lang muna ngayon. Bukas ulit.
At tandaan, buksan ang inyong isipan.
Doctor, napag-isipan n'yo na po ba 'yong itinanong ko?
Pwede n'yo po akong maging assistant.
Hindi kasi ako sigurado, Julia.
May assistant po lahat ng mga professor, at kailangan kong maging malapit sa inyo.
Kahanga-hanga ang lahat ng gawa n'yo, at lahat ng nakamit n'yo rito sa campus.
Titingnan ko, ha?
Salamat po.
Magandang hapon.
Kumusta, Bertita?
NATIONAL ART FESTIVAL MEXICO - 1966
-Magandang hapon, Sandra. -Kumusta?
Dumating na raw 'yong kargamento galing Soviet?
Si Dr. Quijano ang nakakaalam, Nora.
Pero pag dumating 'yong asawa mo, baka sa kanya nila 'yon unang sabihin.
Doctor, aalis ako, pero may kailangan ka ba?
Dumating na raw 'yong kargamento galing Soviet.
Palagay ko kasama ro'n 'yong mga transducer ko.
Ay, oo, pasensiya na.
Nakalimutan kong sabihin kay Dr. Esquivel.
Pero nando'n na.
Pero hindi si Dr. Esquivel ang humingi no'n. Ako.
Siya nga pala, gusto ko rin ng assistant.
-May nagboluntaryo. -Assistant?
Makinig ka.
Nakuha mo na 'yong hinihingi mo.
Ang sarili mong klase.
Saka na natin pag-usapan 'yong tungkol sa assistant, ha?
Aalis muna 'ko.
Luzma!
Luz María!
GAWA SA U.S.S.R.
BAWAL PUMASOK MGA EMPLEYADO LAMANG
Ituloy natin ang romantikong musika.
Isang sumisikat na awitin
at tiyak na magpapaindak sa ating mga puso ngayong hapon.
Nakuha mo.
Oras na.
Tayo na.
Gumagana.
Bukas na 'yong portal, Héctor.
Tayo na.
Gumana ka!
Oo.
-Subukan na natin? -Sige.
Hindi.
Pero bakit? Ni hindi pa nagsimulang umikot.
Tingin ko kakailanganin natin ng mas malaking pondo.
May plano ka ba para do'n?
Inimbita ko si Dr. Carrasco na maghapunan sa bahay ngayong gabi.
Bakit? Pwede naman natin siyang kausapin sa opisina niya.
Alam ko, pero tinanong niya 'ko kung ano'ng ginawa natin sa pondo.
Naiirita 'ko sa kanya.
Alam ko. Ako rin. Halika.
Pero kailangan natin siyang pakisamahan para magtuloy-tuloy 'yong pondo.
Malapit na tayo, Nora.
Malapit na malapit na.
Manahimik ka na at halikan ako.
Nakita mo na ba?
Sisimulan na ng Mexico City 'yong subway project.
-Talaga? -Sisimulan na sa loob ng isang taon.
Gusto nilang magpasikat.
Sa wakas, disenteng pampublikong sasakyan sa ma-traffic na lugar na 'to.
Nasa hinaharap na tayo.
Sabihin mo.
Ano'ng sasabihin natin kay Carrasco?
'Yong ginagawa natin.
Oo, pero ngayon, kailangan may maipakita na tayo sa kanya.
Hindi pa tayo handa para do'n, Nora.
-Ganda! -Ganda!
-Masaya 'kong andito ka. -Hi, Rebeca.
Hi, Héctor.
Bakit ganyan ang mga mata mo?
Bibigyan kita ng clue.
Nagsisimula sa "B"
at magtatapos sa pangsiyam na buwan.
Congrats.
-Congrats, hipag. -Salamat, Héctor.
Dahil ayaw n'yong magkaanak, tito't tita na lang kayo.
Kami ang magiging pinakamagaling.
-Ano'ng sabi ni Vicente? -Di ko pa nasabi sa kanya.
-Kayo 'yong unang nakaalam. -Matutuwa siya.
Maghapunan tayo mamaya para makita n'yo 'yong mukha niya pag sinabi ko.
-Ha? -Hindi kami pwede ngayong gabi.
Maghahapunan dito si Carrasco mamaya.
Tungkol sa project? Na napakasekreto?
-Oo. -Ikuwento mo naman sa 'kin!
Hindi pwede, e. Patakaran ng university.
Hay.
Ganito na lang.
Maghapunan tayo bukas, at ibe-bake ko 'yong apple pie na gustong-gusto mo.
Kapatid,
ikaw ang magiging pinakamagaling na ina.
Nakakatuwa.
Buweno, aalis na 'ko.
-Bye, Héctor. -Bye, Rebeca.
-Bye, ganda. -Bye, ganda.
-Cheers. -Cheers, Doctor.
Para sa siyensiya.
-Kumusta naman 'to? Nagustuhan mo? -Masarap.
Ano'ng masasabi mo sa mga estudyante na pinatatanggal 'yong rebulto ni Alemán?
Pambihira.
Kung pasasabugin nila.
Buweno, pag-usapan na natin?
Doctor, kumusta na 'yong research mo?
Buweno…
Doctor, matagal na kitang idinedepensa,
pero malaki na ang nagastos ng university sa research na 'to.
-Oo. -Tulungan mo 'ko.
Bigyan mo 'ko ng bago.
Oo, Doctor. Nagpapasalamat ako ro'n.
Tatapatin kita.
-Kailangan pa namin ng oras at pondo— -Naku, hindi.
Gusto mo ba 'kong atakihin sa puso?
-Hindi— -May teorya kami.
Hindi, munting binibini, hindi.
Hindi naglabas ng pera ang university para lang bigyan n'yo ako ng teorya.
Kailangan ko ng detalye ng ginagawa n'yo.
Saan napunta 'yong pondo?
Naiintindihan ko, pero dalawang linggo na lang.
Hindi. Hindi maaari 'yon.
Kailangan ko na ng mga resulta. Kinukulit na 'ko.
Pag naipakita namin 'yong nagawa namin, makukuha mo 'yong kailangan mo—
Makikilala ang Mexico sa buong mundo.
Ikaw, ang UNAM, kami.
Babaguhin nito ang kasaysayan ng science, ng physics.
Babaguhin nito ang kasaysayan ng sangkatauhan.
Oo.
Personal kong nakaharap si Kennedy no'ng bumisita siya kasama ang asawa niya.
Sa pag-oobserba sa kanila, naintindihan ko 'yong sekreto sa tagumpay nila.
Si Kennedy 'yong umaasikaso sa mga importanteng bagay.
Ang asawa naman sa mga camera.
At may tungkulin ang bawat isa sa kanila.
Kung nasa 'yo ang lahat ng tamang piyesa, pero wala naman sa tamang lugar,
walang mangyayari.
Tama, Héctor.
Tama.
Ayos lang ba siya?
Tama.
Dahil wala kayong naipakitang resulta,
wala akong magagawa kundi ipaalam sa board na tatapusin na ang research.
Doctor, maraming taon ng trabaho 'yon. Pakiusap.
Doctor, may maipapakita na kami bukas.
Buweno. Magandang gabi, at salamat sa hapunan, Dr. Esquivel.
At napakasarap ng buñuelos ng asawa mo.
-Di ba? -Salamat.
Pakikumusta ako kay Mrs. Eréndira. Padadalhan ko siya sa susunod.
Magandang gabi.
-Ihatid mo siya. -Tayo na.
Salamat.
Héctor, may solusyon na tayo.
Anong solusyon?
Binigay sa 'tin no'ng nakakairitang si Carrasco.
May mga tamang piyesa tayo, pero nasa maling lugar.
Ano'ng koneksiyon ng pagpalya ng makina sa tubig ng inodoro?
'Yong Coriolis effect.
Kapag ini-flush ang inodoro sa Southern Hemisphere,
iikot ang tubig sa isang direksiyon, pero sa Northern Hemisphere, iikot ito…
Paikutin natin ang makina sa kabilang direksiyon.
Paabot ng screwdriver.
-Ano ba'ng problema ni Carrasco? -Tanga siya.
Paabot ng Phillips.
Oo, tanga siya, pero hindi ka nagsasalita.
Gusto mong kontrahin ko siya?
Wag mo nang guluhin 'yong sitwasyon.
Di ko sinasabing kontrahin mo siya. Ipagtanggol mo lang ako.
At hindi ko ginugulo 'yong sitwasyon.
Dito ilalagay 'to.
Dito naman 'to.
Ito…
Handa na 'to.
Ilagay mo na 'yong transducer.
Héctor, bukas pa 'yong portal.
At umaandar pa.
Nora.
Maglakbay na tayo?
-Okay. -Maglakbay na tayo.
Mga pinto.
Héctor.
Sa nakaraan ba tayo pupunta o sa hinaharap?
Sa hinaharap.
Gaano kalayo?
Hindi lalagpas ng 15 minuto, okay?
Labinlimang minuto.
Mga turbine.
Gumagana na 'yong mga turbine.
Oxygen.
May oxygen na.
Power.
Nasa 100% na.
Mga tachyon.
MGA TACHYON
Gumagawa na.
Gauss meter level?
Stable na 'yong Gauss meter.
Handa na.
Nora.
Isa kang henyo.
Ayokong umalis.
Tayo na.
Babalik tayo.
Ito na nga ang hinaharap.
Hindi po sila pumuntang nag-iisa, Tita. Magkasama sila.
Ito…
ikaw at ako 'to.
Ayos ka lang, Nora?
-Oo, siguro. -Talaga?
-Ikaw? -Nahihilo ako.
Minamanhid ba 'yong buong katawan mo?
-Oo. -Talaga?
Grabe.
Nora, nasaan tayo?
Bakit…
Bakit wala tayo sa laboratoryo?
Titingnan ko.
Ano'ng…
-Hindi. -Ano'ng nangyayari?
Hindi!
-Teka, may ginawa ka ba? -Wala.
Walang power.
Nora, 'yong transducer.
Nasunog.
Hindi tama 'to. Ito…
Sumobra tayo sa 15 minuto.
'Yong university, dapat…
nasa malapit lang.
O ilang kilometro lang.
Depende sa…
kung gaano kalayo 'yong nilakbay natin sa hinaharap.
Héctor—
Nagkamali tayo ng kalkula sa bilis ng mga tachyon.
Naglakbay tayo…
sa panahon.
Nagawa natin, mahal ko. Nagawa natin.
-Oo! -Nora, nagawa natin.
Ano na ngayon?
Una sa lahat…
Kailangan natin ng bagong transducer.
At hanapin 'yong mali sa mga kalkulasyon.
Hanapin natin 'yong university.
Hanapin natin. Oo.
IBOTO RUTH CHEREM
ANG KANDIDATO MO NGAYON NA ANG HINAHARAP!
Buweno…
Tindahan ba 'to o ano?
Mas moderno na, 'no?
Héctor, gaano kalayo 'yong nilakbay natin sa hinaharap?
Hindi ko alam. Tayo na.
Magandang gabi.
Mawalang-galang na.
Miss?
Hindi niya tayo naririnig.
-Baka may kondisyon siya. -Meron siya no'ng…
Anong flavor?
-Ano 'yon? -May mga flavor 'tong mga condom na 'to.
-Meron din mga textured. -Hindi.
Cond— Hindi.
Di ako bibili n'yan sa harap ng dalawang babae.
Oo nga, wag.
Teka, may flavor?
May cherry, may pineapple. Bago lang 'yong Blackberry.
Tingnan mo, Nora.
Tingnan mo.
Naglakbay tayo…
Ng 59 taon sa hinaharap.
Pasensiya na.
Alam mo ba kung pa'no pumunta sa National Autonomous University of Mexico?
-Sa UNAM. -Oo.
May kotse ba kayo?
Wala.
Mag-subway kayo para madali.
Sa likod, sa kaliwa, nasa pangalawang kanto 'yong istasyon.
-Subway. -Oo.
-Gusto kong makita 'yon. -Magandang gabi. Salamat.
'Gandang gabi.
LABASAN
Ano 'yong mga bagay na 'yon?
Meron ang lahat.
Siguro…
Hindi ko alam, pero parang na-hypnotize sila, 'no?
Oo.
Mawalang-galang na, pa'no pumunta sa UNAM?
-Dalawang istasyon pa. -Tapos lumipat kayo sa green line.
-Salamat. -Dalawa pa, tapos green line.
Kahanga-hanga.
Ayan na.
Héctor!
Nora.
Nasaan si President Alemán?
Sabi ko sa 'yo, e.
-Tulad pa rin ng dati ang lahat. -Oo.
Medyo kupas lang, pero tama ka.
Kung gano'n pa rin ang lahat, bukas ngayon 'yong bodega.
Oo, sana nga.
Héctor.
Ano 'tong mga 'to?
'Yong mga estudyante, tama?
Oo, pero "Wakasan ang patriyarka"?
WAKASAN ANG PATRIYARKA
Patriyarka saan?
-Pa'no ko malalaman, Doctor? -Tayo na.
-Gumagana ba? Ha? -Sandali.
Ayan.
Pasok na.
MASTER CLASS - PAANO GUMAWA NG PODCAST
Héctor, hindi na ito 'yong Physics storage room.
Sigurado 'yon.
Mukhang sa Architecture department.
Pa'no natin mahahanap 'yong transducer?
Di ko alam, siguro sa taas.
"Bawal manigarilyo"?
Ano'ng problema nila sa paninigarilyo?
-Ma'am. -Héctor…
-Pakibalik 'yan. -Magandang gabi.
-Magandang gabi.
Ano'ng ginagawa n'yo rito?
Hindi kami nagnanakaw, sir.
Dahil di n'yo nagawa.
Sabihin mong hinahanap natin 'yong Physics storage room.
Hinahanap namin 'yong— Okay.
Sir, ang totoo, dito kami nagtatrabaho.
Ako si Dr. Esquivel, siya si Dr. Cervantes.
Dalhin n'yo kami sa dean. Kilala niya kami.
-Oo. -"Dean."
"Mga doktor."
Para namang totoo.
Nagtatrabaho kayo sa university, pero mga ID lang ang meron kayo.
Mula pa no'ng 1966.
Ang cute na kurbata gaya kay Chiquidrácula.
-Chiqui-ano? -Oo. Di n'yo ba tanda 'yong Chiquilladas?
Ano 'yong Chiquilladas?
Hay. Mga taong-kuweba ba kayo?
Galing kami sa 1966.
Nasira 'yong time machine namin
at dinala kami rito, sa 2025, nang di sinasadya.
Kailangan namin ng bagong transducer para mapagana itong muli,
suriin ang lahat, at bumalik sa panahon namin. 'Yon lang.
Maupo ka, binata.
Mag-request ka ng tox screen.
-Tox screen? -Toxicology?
-Di kami mga adik. -Maupo ka.
Ma'am, magandang umaga po.
Magandang umaga.
Maaari na kayong lumabas.
Magandang umaga.
-Sige po. -Ikaw rin. Sa labas ka muna.
Tama ako.
Kayong dalawa…
dumaan kayo sa isang wormhole.
-Oo. -Kahanga-hanga.
Oo, gano'n nga—
Pasensiya na, pero…
Sino ka?
Si Julia Villalba.
Estudyante mo 'ko noon.
Ako ang dean ng university ngayon.
-Julia, estudyante ko! Julia? -Oo.
-Iha! -Oo.
Dean?
Julia.
Alam kong malayo ang mararating mo, Julia.
Siguro di kasinglayo ng narating mo.
Alam kong naglakbay kayong dalawa sa panahon.
Sinabi ko 'yon.
Pero walang naniwala.
Anong wala? Naniwala ako sa inyo.
Ito si Alondra.
Ang apo mo sa pamangkin.
Isa sa pinakamahuhusay na estudyante sa faculty.
Nasa dugo n'yo talaga.
-Ikaw ba 'yong anak ni— -Kaninong anak ka?
Kay Becky po. Nanay ko po si Rebeca.
-Tama. -Si Rebeca!
Nagkaanak si Rebeca.
Puro babae!
Ang galing!
Di ko po akalaing makikilala ko kayo, ang matalinong si Dr. Nora.
Ang lola ko?
Nag-aaral ako ng physics dahil sa inyo.
-Talaga? -Opo.
-Ang cute ng ilong mo! -Talaga po?
Masaya 'kong magkakakilala na kayo.
-Na alam n'yo na 'yong nangyayari. -Oo.
Julia, dean, kailangan namin ang tulong mo.
Bukas pa 'yong portal na dinaanan namin, pero pwede 'yon magsara anumang oras.
Pwedeng mga ilang araw, pwede ring oras lang.
Di namin malalaman hangga't di namin napapagana ulit 'yong makina,
masuri ang lahat ng aparato, tingnan kung may nasira, ayusin sila,
at masuri kung saan kami nagkamali sa kalkulasyon.
Gusto n'yong bumalik?
Napakahalaga
na manatiling sekreto ang dahilan ng presensiya n'yo rito,
hanggang sa malaman ko kung paano ito ipapaliwanag.
Nagbago na ang mundo.
Napakalayo na ng narating ng teknolohiya, higit pa sa naisip natin.
-Saan ba tayo magsisimula? -Oo.
Bukas na ang pinto.
-Ma, nandito na po ako. -Nand'yan na 'ko.
May ipapakilala 'ko sa inyo.
Si Héctor po.
-Magandang umaga. -Kumusta?
At saka si Nora po.
Kumusta, Nora?
Ako ang tita mo.
Ano 'yon?
Sa pamilya ba ng tatay ko? Pa'no?
Ikaw…
Kamukha mo ang nanay mo.
Di ko maintindihan.
Wag.
Tita Nora?
Oo.
Isa 'tong himala!
-Ang specialty natin. -Ang sikat na apple pie.
Opo. Sikat na sikat 'to, Tita.
-Hindi pwedeng wala nito, di ba? -Hindi.
Nakita ko 'yong recipe sa lumang cookbook ni mama at…
Eto na.
-Salamat. -Bakit di niya itinuro kung pa'no i-bake?
Alam na alam niya 'yong recipe.
Doon pa rin ba siya nakatira? Gusto ko siyang makita.
Si mama—
Namatay siya pagkatapos n'yong mawala.
Pagkatapos akong ipanganak.
Ano? Pa'no?
Aksidente sa sasakyan.
Hinanap niya kayo kung saan-saan.
Hindi…
Héctor, kailangan nating bumalik.
Kung hindi niya 'ko hinanap, hindi sana siya namatay.
Wag n'yong isiping gano'n. Di namin 'yon itinuring na gano'n.
At saka mababago ang lahat kung babaguhin 'yon.
Bakit hindi na lang muna tayo magpahinga?
Ihanda na natin 'yong guest room, anak.
-Opo, Ma. -Hindi na kailangan, Rebeca.
May ibibigay nang tutuluyan si Dean Julia.
Tito, wala po ba kayong dadalawin?
Wala kayong gustong bisitahin?
Nag-iisang anak ako, Alondra.
Si Nora lang ang pamilya ko.
Uy.
Ano'ng masasabi mo?
Kumusta 'yong itsura ko?
-Ang ganda. -Talaga?
Pero kakaiba, 'no?
Pakiramdam ko…
bitin 'yong pantalon.
Pero pag ibinaba ko pa, tingnan mo.
Kita 'yong panloob ko.
Patingin nga.
Tingin ko mas maganda na 'yong ganito. Oo.
Mas gusto ko nang makita 'yong bukong-bukong kesa panloob mo.
-Sige. -E, ako?
Patingin nga.
Ay, wala ba sila no'ng sukat mo?
-Sakto lang sa 'kin. -Talaga?
Ang ganda mo.
Pero buong araw kong iisipin na nakabihis-lalaki ka.
Maraming dapat malaman.
Oo, alam ko.
Nakita mo 'yong maliit na TV?
Parang 'yong bitbit ng lahat.
-Pero medyo malaki 'to. -Oo, napansin ko nga.
-Pa'no 'to gumagana? -Ewan ko. Nakikita kong pinipindot lang.
Pindutin mo.
Baby, igiling mo Sige, ihataw mo
Ang maaangas ay nandito na
Kami ang mga bida
Kumikilos lang ng solo, di nakikihalubilo
Oo, baby, sige pa, igiling mo
Sa 'kin, baby, sige pa, igiling mo
Umibig siya sa Latinong tulad ko
Laki ako sa kalye kung saan—
-Oo, patayin na natin. -Oo.
Okay.
Mga makakata.
Mas maganda 'yong tahimik.
Hindi nawawala sa uso.
Napakaraming apatment building.
Walang ibang patutunguhan kundi paangat.
Héctor.
Hindi talaga 'ko makapaniwala na nasa hinaharap na tayo.
Iodine.
Livermorium.
Uranium.
At mahal kita.
Talaga?
Ano kaya ang pakiramdam…
nang magsiping sa hinaharap?
-Magandang umaga. -Magandang umaga.
Ang mga dokumentong nasa harap n'yo ay lubhang napakasekreto.
Wag n'yong ipapaalam kahit kanino.
Pasensiya na, pero nahihirapan akong paniwalaan 'to.
Itinuon ko ang buhay ko sa pag-aaral ng mga space-time theory,
at napatunayan n'yo lahat ng 'yon sa pag-upo n'yong dalawa rito ngayon.
Gaya ng sinabi ni dean, kailangan nating ilihim 'to.
Hanggang sa maintindihan natin ang epekto nito sa sangkatauhan.
Doctor, pinakiusapan kaming tumulong sa pag-aayos ng makina nila.
-Oo. -Magkasundo tayo na aayusin natin.
Pero pwede ba nating isipin muna 'yong mga paradox?
'Yong mga epekto ng pagbalik nila sa nakaraan?
Hindi ba no'n maaapektuhan 'yong kasalukuyan natin?
May punto siya.
-Maaari bang magsalita, Doctor? -Oo.
Nakapunta na kami sa hinaharap, gaya ng nakikita ng mga mata n'yo.
Ngayon, isang hypothesis pa lang 'yong paglalakbay sa nakaraan.
At dahil dito, may dala itong mga peligro at sorpresa.
Pero ang teorya…
ang pinakamahalagang bagay ayon sa teorya namin
ay ang malaman 'yong eksaktong oras na babalikan.
Pumalya 'yong analog counter namin,
pero sa teknolohiya ngayon, hindi na 'yon problema.
Kaya naglakbay kami ng 59 na taon imbes na 15 minuto lang.
Lahat 'yon ay nasa report na nasa harap n'yo.
Tama.
Mga Doctor, ano na sa palagay n'yo 'yong susunod na hakbang?
Buweno…
-Importanteng mapagana 'yong makina. -Oo.
Makakuha ng mga piyesa na tutugma sa teknolohiya nito,
at 'yong kaalaman at suporta n'yo.
Kailangan nating masukat agad 'yong magnetismo
para makumpirmang bukas pa 'yong wormhole, para makapaglakbay kami sa panahon.
Pag nagsara 'yon, maghihintay ulit kami ng 30 taon para makabalik.
Rogelio, pakibigay.
Bibigyan namin kayo ng tig-isang cell phone.
Magbigayan kayo ng contact info
at maging handa kayo 24/7 sa anumang kakailanganin ng mga doktor.
Kung payag ang lahat, hihilingin ko sa university
na ihinto muna 'yong mga research n'yo
at ilaan muna ang inyong mga sarili dito.
Ngayon, gumawa na tayo ng schedule.
Sandali.
Pa'no gumagana 'to?
Touchscreen 'yan. Pakitulungan sila, Alondra.
Hindi gumagana ang isang 'to.
Ganito po.
Pindutin lang po at diinan nang matagal.
Sa inyo naman po, ayan.
Touchscreen na may mga semiconductor,
at pag pinindot sila, nawawala.
Mahusay.
Ito na nga ang hinaharap.
Héctor, alam mo na kung ano 'yong Internet?
Oo, ayon sa Internet, isa 'tong network
ng mga konektadong computer sa buong mundo para makapagbigayan ng impormasyon.
Magkakakonekta sila gamit ang wireless at mga radiofrequency network na 2.4…
Pambihira.
…hanggang 5 gigahertz.
Gigahertz?
Siguradong nagkalat 'yong mga frequency wave.
Omnipresent sila.
Ibang-iba ang lugar na 'to.
Mas gusto ko 'yong magulo, mas romantiko.
Natutuliro ako sa maliliit na screen na 'to.
Kahanga-hanga na napakaraming data ang nasa loob ng maliit na bagay na 'to.
Bakit di mo gamitin 'yang sa 'yo?
Tita, Tito, 'yong mga transducer.
-Hindi na Russian. -Russian?
Chinese. Sa República del Salvador 'yan binibili ng university.
'Yong kalye?
Sa sentro ng bayan.
Mga Doctor, mukhang may continuity na tayo sa lahat ng mga electrical connection.
Mahusay.
Gumagana lahat.
Umaandar na rin 'yong turbine.
Patingin.
Tingnan natin.
Bumababa 'yong magnetism level.
Pwedeng magsara 'yong portal anumang oras.
Gumagana 'yong instrumento, gumagalaw 'yong karayom, pero…
Di gumagawa ng mga tachyon.
Bakit gano'n?
Gumagana 'yong makina.
Apat na beses na nating tiningnan 'yong tachyon meter, pero…
Di ko alam kung bakit di ito makagawa ng mga tachyon.
Doctor, kailangan mo ng pahinga.
Ngayon na.
-Cheers. -Cheers, guwapong doktor.
Ang sarap.
Galing 'to sa panahon natin.
Hindi.
Hindi ako mapapagod na humanga sa magaganda mong mata, Nora.
Hinding-hindi.
Manahimik ka na at halikan ako.
Ang sipag n'yong dalawa, ha?
-Hi. -Hi.
Hi, Alondra.
-Kumusta? -Buweno…
Hindi maganda.
Gumagabi na, kailangan n'yo nang magpahinga.
Gusto n'yo ng angkas pauwi?
Ng ano?
Sobrang sarap nito.
Masasakyan. Pwede ko kayong ihatid.
Angkas.
Salamat na lang, iha.
Dito muna kami at magtatrabaho pa.
Okay.
Bukas na lang po.
Sige. Salamat.
Salamat po.
Bye.
Ganito na lang.
Inimbita 'ko ng kaibigan ko para uminom. Masaya 'yon, makakapag-relax kayo.
Mag-e-enjoy kayo.
Trabaho 'yon. Dapat maranasan n'yo 'yong hinaharap.
Laban ako.
-Laban. -Ano?
Bagong salita 'yon. Sumabay ka, Nora.
Ayos, Tito.
Sasama po kayo?
E, di laban din ako.
Ayos. Cheers.
Please, wag kayong gagawa ng weird, okay?
Ayokong may makaalam na galing kayo sa '60s.
Please.
-Alondra! -Hi.
-Akala ko di ka na pupunta. -Lagi akong pumupunta.
-Ano'ng meron sa mga tanders? -Tito't tita ko sila.
Mennonites sila.
Ano?
Parang gumagawa sila ng keso,
tapos pag humiwalay na sila, weird na ang lahat sa kanila.
-Tara? -Tara.
Margarita?
Hindi. Nora ang pangalan ko.
Ikinagagalak ko.
Masayang makilala ka.
Nakita ko 'yon, bruha!
Ay, girl.
Gusto niyang naghahabol, hindi ang pagkuha.
-Hulaan mo kung sino na'ng jowa ko. -Sino?
Si Pablo.
'Yong nakalampungan mo sa Corona?
Ano'ng nangyari kay Denise?
Hindi niya alam ang gusto niya.
Hindi ko alam kung seryoso siya o kung reserba niya lang ako.
Ano ba kasi talaga? Babae o lalaki?
Di ako bumabase sa kasarian kundi sa pagmamahal. Di ako namimili.
Oo, ako rin.
E, kayo, ma'am?
Namimili kayo?
Ako?
Tungkol sa…
Biro lang po!
Biro lang 'yon! Cheers!
Cheers!
Tagay!
Sumasayaw sila, o.
Sumasayaw ka nang ganyan?
-Depende sa tugtog. -Wag kang sumayaw nang ganyan.
-Bakit hindi? -Wag.
Ibang-iba na lahat ngayon.
Sa panahon ko, di ako makapuntang mag-isa sa party.
Lagi kong kasama si Héctor.
O pinsan kong lalaki.
O tatay ko.
Kailangan may kasama ako. Palagi.
Tingnan mo 'yong mga babae. Inom nang inom. Sigarilyo nang sigarilyo.
At wala silang pinipili.
Okay…
Tingnan mo sila.
Mukha silang masaya.
-At pumunta silang nag-iisa. -Di po sila pumuntang nag-iisa, Tita.
Magkasama sila.
Héctor.
Di ko mapigilang isipin 'yong mangyayari kung hindi na tayo makabalik.
Makakabalik tayo.
Alam ko.
Pag nangyari 'yon,
babalik tayo sa parehong oras at lugar na iniwanan natin.
Parang walang nangyari.
Alam ko dahil gano'n 'yong pagmamahalan natin.
Matatag sa nakaraan.
Matatag sa hinaharap.
Omnipresent.
Nasa lahat ng lugar.
Hinihintay kong patahimikin mo 'ko para mahalikan kita, pero wala kang imik.
-Omnipresent 'yon! -Oo.
Nasa lahat ng lugar 'yon parang Internet, Héctor!
'Yon lang 'yong nagbago.
-'Yong mga wave ng— -Mga wave.
Five-gigahertz wave freq—
-Mismo. -Nora.
-'Yon 'yong nakakaapekto sa makina! -'Yong makina—
-Manahimik ka na at halikan ako. -Sige.
'Yon nga ang kailangan natin.
Doctor, ano'ng tawag do'n sa—
-Mga signal jammer. -Jammer.
Inaasikaso na ng mga mechatronics engineer.
Wow, Doctor.
Salamat sa pagpapaalala kung bakit gusto ko ang physics.
Ang kakayahang sumabay sa mga pagbabago ang kaibahan ng talento
sa pagkahenyo.
Buweno, aalis na 'ko.
Magsimula na kayo. Pagsikapan n'yo.
At, Doctor, sabihan mo agad ako pag gumagana na 'yong makina.
-Sige, Julia. Salamat. -Salamat, Doctor.
-Kulitin natin 'yong mechatronics team. -Sige.
Doctor, pakikuha ako ng mga battery?
-Sige. -Papasok na 'ko.
-Salamat. -Bye.
-Magkita tayo.
-Bye. -Salamat.
Bakit?
Alam mo na gusto kong nakikita kang umaangat, di ba?
Pero medyo nakakalungkot.
Para bang…
ikaw ang umimbento ng lahat ng 'to at assistant mo lang ako.
Héctor, maaaring gano'n ang iniisip nila, pero hindi importante 'yon.
Ito,
ikaw at ako 'to.
Alam ko.
Nora!
Nagsasara na 'yong portal.
Sana di matagalan sa mga jammer 'yong mga engineer.
Mga nerd 'yong nasa mechatronics. Matatapos nila 'yon ngayon o bukas.
Sana nga.
Ano'ng tingin n'yo sa isang 'to?
Para saan 'yan?
Ganito, lumalabas sila nang ganito.
Pag di n'yo gusto, i-swipe n'yo sa susunod.
At sa susunod, sa susunod, tuloy-tuloy lang.
Ang galing.
Ganito na ba nag-aasawa ngayon?
Hindi po pag-aasawa, hindi.
Ano'ng mali sa pag-aasawa?
Isusuko n'yo 'yong career at pag-asenso n'yo para sa ibang tao?
O sa iba pa, pag nagkaanak kayo.
Okay, pero may maganda rin sa pag-aasawa.
May kasama ka, ligtas, matatag.
Isa pa, 'yong pag-aasawa, may kasama ring…
Alam mo na.
Opo, pero may gano'n din kahit walang asawa, Tita.
Oo, ibig kong sabihin…
Posible 'yon, pero hindi—
Maniwala kayo, posibleng-posible.
Iha. Pa'no?
Napakatino mong babae.
Nakasalamin ka.
Tita, nagbago na 'yong mga pananaw na 'yon.
Pwede n'yo nang kalimutan 'yon.
Isa pa, di lang nakikipag-sex ang mga tao para mabuntis, Tita.
Para din sumaya sila.
Oo, alam ko 'yon.
Buweno…
Maganda 'yon.
Okay, may itatanong ako sa inyo.
Kailangan n'yong sumagot agad nang tapat.
Sige.
Nagma-masturbate ka ba, Tita?
-Ano? -Dali.
-Bilisan n'yo. -Ano bang klaseng tanong 'yan?
-Pakiusap. -Sige na!
-Bakit? May buhok ba 'yong kamay n'yo? -Alondra!
-Hindi! -Tita…
Hindi ito isang topic na dapat mong itanong—
-Ni hindi n'yo nga masabi! -Hindi, kasi— Hindi!
Hindi, iha.
Hindi.
Dadalhin ko kayo sa sex shop.
Pambihira.
Nora, nasubukan mo na ba 'yong electric toothbrush?
Ito ang paborito kong…
Nora, ang kagandahan mo…
parang pagkalat ng kulay ng refract—
Hindi, parang pagsabog ng quasar na—
Héctor.
Nagustuhan mo ba o hindi?
Gustong-gusto.
Teka.
Tingnan mo'ng binili ko.
Bumili ka ng mga condom.
Hindi lang basta condom.
May vibrating ring din 'tong mga condom na 'to.
Portable wireless vibrator naman 'tong isang 'to.
At gusto ko 'tong isang 'to.
Male delay spr—
MALE DELAY SPRAY
Bakit ka bumili ng male delay spray, Nora?
Anong ibig mong sabihing bakit, Héctor?
Nakita ka ba ni Alondra na binili 'to?
Oo.
Siya nga ang nagdala sa 'kin sa sex shop.
Nagpunta ka sa kasa?
Kasa?
Hindi.
Tindahan 'yon.
Doon ko rin binili 'to para sa 'yo.
Bakit mo ikinukuwento sa iba 'yong sex life natin bukod sa 'kin?
Kumusta ka, Nora?
Kumusta ang pakiramdam mo?
Mabuti naman,
sa tingin ko.
Ano'ng mga naiisip mo sa panahong 'to?
Napakalaki ng iniunlad ng siyensiya.
Napakahusay ng teknolohiya.
-Hindi ko naisip na— -Maupo tayo.
Hindi, hindi ko tinatanong 'yong opinyon mo bilang isang scientist.
Gusto kong malaman ang nararamdaman mo bilang babae.
Nasanay na 'ko sa sitwasyon na naging mahirap nang intindihin 'yong bago.
Oo, siguradong mahirap 'yon.
Pero mas magandang panahon 'to para maging babae kesa no'ng '60s.
Lalo na para sa isang scientist.
At makinig ka, napakaaktibo ng isip mo, sa sobrang talas at abala, naisip ko…
na maganda kung sasama ka sa isang conference bukas.
Conference?
Di ba ililihim natin 'yong tungkol sa time travel?
Di natin kailangang sabihin kung saan ka galing.
Gusto ko lang na ibahagi mo 'yong research mo.
Handugan mo kami ng iyong pambihirang talino.
Magiging malaking karangalan 'yon.
Tatanungin ko si Héctor kung gusto niyang magsalita.
Hindi, sa okasyong 'to,
partisipasyon mo lang ang kailangan namin, hindi kay Héctor.
Isa itong conference na gaganapin bilang bahagi ng 8M.
Maaga 'yong 8:00 a.m., halos walang darating.
Hindi, Nora, March 8.
International Women's Day.
May International Women's Day?
Meron na ngayon.
Buweno…
Sige.
Pero ano'ng sasabihin ko sa mga kababaihan, Julia? Ako…
Boses ako ng nakaraan.
Hindi, Nora.
Sa paraang mahirap ipaliwanag at unawain,
ikaw ang boses ng hinaharap.
Nakita ko si Julia sa university.
May sinabi siya tungkol sa isang conference.
Conference?
Tungkol sa napakasekretong imbensiyon natin?
Hindi. Para ipaliwanag 'yong teorya natin.
-Ayoko. Di ako sasama. -Wag kang mag-alala.
Ako lang 'yong inimbita niya.
Ikaw lang?
Sabi niya inorganisa raw 'yon ng faculty bilang bahagi ng 8M.
International Women's Day.
International Women's Day?
At kailan 'yong International Men's Day?
Sabi ni Alondra, lahat ng araw, International Men's Day.
Nora, hindi mo ba napapansin?
Assistant mo lang ang tingin nila sa 'kin.
Hindi, wala akong sinabing ganyan.
Di ko malalaman 'yon. Di ako pinayagang magkaroon ng assistant.
Wala akong kinalaman do'n.
Pero ngayon, hindi mo 'ko ipinagtatanggol.
Ipinagtatanggol?
Kung binabagabag ka no'n, kausapin mo si Julia na isama ka sa conference.
Gaya ng ginawa ko no'ng panahon natin.
'Yon nga mismo 'yong punto ko, Nora.
Ang nakikita ng mga tao rito…
iba.
Iba 'yong nakikita ng mga mata nila, naiintindihan mo?
Siguro makakabuti kung susubukan mo rin na makita 'yong mga bagay na 'yon.
Siyempre sasabihin mo 'yan.
Papanigan mo 'yon, dahil pabor sa 'yo 'tong sitwasyong 'to.
Mali na masanay ang mga mata natin dito,
dahil pagbalik natin sa '60s,
di na natin makikita nang malinaw ang mga bagay.
Héctor, ngayon higit kailanman,
nakikita ko ang lahat nang buong linaw.
Magandang hapon.
Nagpapasalamat ako sa Faculty of Sciences sa karangalang magbukas sa forum na ito,
ang Women Scientists Changing Physics,
para sa International Women's Day.
Ang unang lecture ay ihahandog ni Dr. Nora Cervantes,
na nagmula pa sa malayo upang ibahagi ang kanyang mahalagang research.
Salamat po, Doctor.
8M FORUM WOMEN SCIENTISTS CHANGING PHYSICS
Maikling salita lang.
Konting salita lang, Julia.
Bakit niya ginagawa 'to?
Magandang hapon sa inyong lahat.
May gusto lang akong sabihin para sa International Women's Day.
"Maging mabait,
"ngunit di palilinlang.
"Maging kapita-pitagan, ngunit di mapagmataas.
"Tumawa, ngunit wag malakas.
"Tumingin, ngunit maging disente.
"Maging mahinhin, ngunit di sunod-sunuran.
"Maging masaya, ngunit hindi katawa-tawa.
"Magsalita, ngunit nang may pagtitimpi.
"Maging isang babae,
hindi isang manika."
Binabati ko kayo, mga munting binibini.
Salamat.
Maraming salamat.
Buweno, mapapansin natin ang paglipas ng oras at panahon.
Noong itinatag ang Faculty of Physics noong bandang 1938,
wala pa ang auditorium na ito.
Kung nasaan 'yong dating mga jacaranda, gym na ngayon.
At balang-araw, maaaring mawala rin ang lugar na ito.
Patuloy na nagbabago ang lahat at kasama na ro'n ang siyensiya.
Magandang panimula ito sa teorya
na pinagkaabalahan ko sa nakalipas na 15 taon.
Tatlong revision sa field equations ni Einstein,
sa pakikipagtulungan sa aking kasama, sa aking asawa,
na si Dr. Héctor Esquivel.
Magkasama, natuklasan at napagtanto namin
na sa mga nakalipas na dekada, di namin napansing mga physicist
ang apat na malalaking problema sa field equations ni Einstein.
Sabihin mo 'yong tungkol sa tachyon emission.
Ano?
Kung di mo ipapaliwanag 'yong tachyon emission, wala silang maiintindihan.
Oo.
Lahat ng ito ay may kaugnayan sa tinatawag naming tachyon emission, na—
Sa pahintulot ng doktor, mabilis kong ipapaliwanag kung ano ang mga tachyon.
Isa itong particle na may kakaibang abilidad
na maglakbay o mas mabilis pa sa speed of light.
Oo, 'yon mismo 'yong ipapaliwanag ko.
Bakit di mo 'ko hayaang tumulong?
Ipapaliwanag ko. Maaari ba?
Héctor, pinangungunahan mo 'yong sasabihin ko.
Oo, pero ako ang eksperto sa tachyon.
Kung hindi ko ipapaliwanag, walang makakaintindi nito.
Héctor, hindi ko kailangan ang tulong mo.
Pakiusap!
Ginugulo niya lang.
Mga babae, 'no?
Mga babae.
Tungkol sa mga babae,
ako, bilang isang babaeng scientist,
nais kong pasalamatan ang dean na si Dr. Julia Villalba,
sa pag-imbita sa akin sa conference na ito.
Kasama.
Hi, ako si Professor Cossío. Masaya 'kong makilala ka.
-Dr. Esquivel. Héctor. -Masayang makilala ka.
-Wag mong sabihing pinalabas ka nila. -Hindi.
Naiintindihan ko.
Siguro nga.
Punong-puno na kami sa pagkamuhi ng dean sa mga lalaki.
Tingnan mo. Bakit wala 'yong pangalan mo ro'n?
Pati litrato mo.
Hindi patas 'yon.
Hindi tama 'yon. Bakit di ka nila kinikilala?
Di na mahalaga 'yon.
Uy, ano'ng ginagawa mo? Bawal manigarilyo rito.
Oo nga pala.
Iinom kami. Gusto mong sumama?
Tara.
Doon nagiging posible ang time travel.
Salamat. Magandang hapon.
Bravo!
Doctor, congrats.
Maraming salamat.
Tita, nakakatuwa 'yon.
Wala akong masyadong naintindihan, pero ang husay n'yo sa topic na 'yon.
Hindi ko rin talaga naintindihan 'yong nangyari sa loob, pero…
Nasaan si Héctor?
-Ano 'yang kinakanta mo, Doc? -'Yong bago ni Dúrcal.
Luma na 'yan.
Alam n'yo 'yong iniisip ko?
'Yong mga bagay noon…
maayos naman.
Di ba?
Naaayon ang lahat ng bagay.
Lilinawin ko.
Gusto ko na maraming oportunidad para sa mga kababaihan.
Pantay-pantay, oo.
Ang hindi ko gusto ay tinatrato tayo na parang tayo 'yong mga demonyo.
-Mismo. -Ni hindi mo sila makanti.
Ngayon, kailangan nating makonsensiya at mahiya
sa pagbibigay ng papuri.
Ang demonyo, pare.
Matalinong pahayag mula kay Dr. Esquivel.
Mismo.
-Cheers. -Cheers.
Cheers, Doctor.
Napakaganda ng lecture.
Nakumbinsi mo 'yong mahihirap paniwalain. 'Yong mga istrikto.
Maraming salamat, Julia.
Gusto kong sabihin sa 'yo.
Babaguhin ng faculty 'yong management ng Physics Department.
Kaya gusto naming imungkahi na alamin mo ang mga dapat mong malaman.
Maging pamilyar sa mga naging pagbabago ng university,
at sa tamang pagkakataon, iluklok ka
na susunod na Head of Physics Department ng Faculty of Sciences.
Diyos ko.
Kailangang-kailangan ka rito.
Pakiusap.
Manatili ka na sa 'min.
Kinokonsidera n'yo.
Tingin n'yo marami kayong maiaambag sa mundo ngayon?
O dahil mas marami kayong oportunidad sa panahong 'to?
Hindi ko alam.
Ang alam ko, kailangan kong bumalik para sa kapatid ko.
Dapat kong pigilan 'yong aksidente.
Nora,
di mo kasalanan 'yong pagkamatay ng nanay ko.
Maaaring iba ang mga nangyari kung nando'n ka.
Maaaring iba, o maaaring hindi.
Maaaring namatay siya kinabukasan sa ibang dahilan.
Wala kang pananagutan kahit kanino.
Namamatay ang mga tao, Nora.
Mauunawaan mo rin 'yan balang-araw.
Matagal ko nang natanggap 'yong pagkamatay ng nanay ko.
Gano'n din si Alondra.
Tanggap na namin 'yong kuwento namin.
Saan ka galing?
Bakit di mo sinasagot 'yong cell phone mo?
Di ko narinig.
Naging maayos 'yong lecture ko.
Kung sakaling interesado ka.
Pa'no ka papalpak? Matagumpay na babae ka sa 2025, di ba?
Ano'ng ibig sabihin no'n?
-Na hindi ko deserve magtagumpay? -Deserve mo.
Deserve mo ang magagandang bagay.
Pero ngayon,
nalilito ka, Nora.
Sa lahat ng palakpakan sa 'yo, Doctor.
-Di ba? -Hindi, hindi sa mga palakpakan.
Hindi.
-Ang nangyari— -Ano'ng nangyari?
Ang mangyayari, aalis na 'ko kasama 'yong makina ko.
-Makina mo? -Makina ko!
Akin.
Sino sa 'tin 'yong nagsabing, "Nalutas ko 'yong time paradox"?
Na wala sanang kuwenta
kung wala 'yong konteksto ng research ko sa field equations.
Ano? 'Yong na-publish mo pagkatapos kitang ipakilala kay Dr. Erasmo?
Dahil pala sa 'yo ang lahat.
Siguradong tuwang-tuwa ka,
proud na proud na parte ka ng isang grupo ng mga tipikal na sobinista.
Hindi na 'ko makapaghintay na makabalik
para makasama 'yong mga tipikal na sobinistang tulad ko.
Buweno, kung pagod ka na rito,
sa ginagawa natin,
sa atin,
wala na tayong ibang magagawa!
Umalis ka. Maiiwan ako.
Sige.
Dumating na 'yong mga jammer.
-Malapit na tayong umuwi. -Bakit mo sinabi 'yong mga 'yon?
'Yong ano?
Ito. Ang mga bagay na 'to.
Ngayon, tinatrato tayo na parang tayo 'yong mga demonyo.
Patayin mo na 'yan.
Alam ko 'yong sinabi ko. Patayin mo na 'yan.
Nando'n ako.
'Yon ba talaga 'yong paniwala mo?
Oo, Nora.
Ano naman?
Lahat ng nand'yan, lahat ng sinabi ko noon,
ang dahilan kaya naging mahusay ako.
Ikaw na ang nagsabi.
Iba na ang nakikita ng mga mata nila. Iba na ang naririnig ng mga tenga nila.
E, ikaw?
Naniniwala ka ro'n.
Tingin mo sobinista ako?
Misogynist? Talaga?
Isang manggagamit?
-Hindi. -Hindi?
Nora, kilala mo 'ko.
Kilala mo 'ko. Alam mo na sa panahon ko, isa akong mabuting tao.
Maginoo ako, malambing, magalang, mapagmahal, maalaga.
Di ba 'yon 'yong mga bagay kung bakit mo 'ko minahal?
Oo.
Minahal kita dahil sa mga 'yon.
Pero ngayon…
pareho tayong biktima ng panahon natin.
Magsasara na 'yong portal, Nora.
Patawarin mo 'ko.
Nagkamali ako.
Umuwi na tayo.
Ayokong umalis, Héctor.
Nora.
Napakanegatibo ng mga komento.
Sa university na 'to,
may tungkulin kaming tutulan ang anumang sexist na mga pahayag.
Idedepensa ko si Héctor.
'Yong di magagandang sinabi niya ay hindi para saktan ang sinuman.
Lumaki lang siya sa ibang panahon.
-Sa panahon natin, Julia. Alam mo 'to. -Oo.
Alam ko 'yon, dahil alam ko kung saan kayong dalawa nanggaling.
Pero di alam ng mga tao.
Itong mga panahong 'to, binago tayo nito.
Hindi na tayo tulad ng dati.
Magkita tayo ulit, okay? Tita!
-Hi, iha. -Hi po.
Iniisip ko kayong dalawa.
Kumusta kayo?
Buweno…
Tingin ko mas nababagay ako sa panahong 'to, 'no?
-Ano'ng ibig n'yong sabihin? -Gaya ng sinabi mo.
'Yong pag-aasawa, medyo…
lumang konsepto na ngayon.
Sinabi ko nga po 'yon,
pero hindi para maging gano'n kayo ni Héctor, Tita.
Sa loob ng maraming taon,
naging masaya 'ko kay Héctor.
Sobrang saya.
Opo. Siyempre.
Siguradong sa panahon niya, mabuting tao si Héctor.
Higit pa ro'n.
Si Héctor ang pinakamamahal ko.
Hindi.
Hindi, Héctor.
Mahal ko, ginugol natin ang buhay natin para maunawaan ang oras.
Akala natin kontrolado na natin sa wakas, pero…
ang panahon natin ang humadlang sa atin.
Magkasama, di lang natin sinubok ang siyensiya.
Sinubok natin ang kuwento ng pag-ibig natin.
At walang makakabura sa ginawa natin.
Ngayon, nakikita kong malaya ka na.
Matagumpay sa panahong ito na nararapat sa iyo.
Nakatadhana ka sa mas malalaking bagay na higit pa sa pinangarap mo.
Kaya kahit na napakasakit,
hindi ko hahayaan itong lalaki na mula sa nakaraan na maging hadlang sa buhay mo.
Paalam, Nora.
Nora.
Bitbit ko sa puso ko ang bawat "Mahal kita."
Bawat kantang sinayaw natin.
Sa tuwing sasabihin mo sa akin na manahimik para makapaghalikan tayo.
Sa iyo kailanman, Héctor.
Ano'ng nangyari?
Ayos lang kayo?
Wala na si Héctor.
Ibig n'yong sabihin?
Isang theoretical concept sa mathematics at physics ang imaginary mass
na makukuha mula sa square root ng isang particle na may negative mass.
Nauugnay sa mga tachyon ang imaginary mass.
Pero ano ba ang mga tachyon?
Mga particle sila na naglalakbay…
Maghintay ka muna sa labas.
Nasaan 'yong makina?
Dinala niya ba?
Sarado na 'yong portal, Julia.
Kailangan kong maghintay ng 30 taon.
Di ko alam ang gagawin ko.
Nora.
Ikaw ang naging inspirasyon ko sa buhay.
At si Héctor naman sa 'yo.
Ngayon, pagkakataon mo na.
Ito na ang oras mo.
Sulitin mo.
Kung susumahin mo sa isang pangungusap, Dr. Cervantes, ano kaya 'yon?
Sasabihin ko na tayo ang oras.
Ang National Science Prize ay igagawad kay Dr. Nora Cervantes.
Hindi sapat na tawagin ka na Woman of the Year.
Dapat Woman of the Decade. O Century.
Iniwan sa atin ni Cervantes ang blueprint para sa isang siyentipikong rebolusyon.
At ngayon, mayroon na tayong Cervantes paradox…
Nagkaroon ako ng pinakamamahal, pero namuhay kami sa magkaibang panahon.
1996 MEXICO CITY
Nora.
Nora, ano'ng ginawa mo?
Sinunod ko 'yong puso ko.
Sinulit ko 'yong mga taon.
Namuhay ako, at no'ng dumating 'yong tamang panahon,
gumawa ako ng sarili kong makina…
para mahanap kita,
at makasama ka sa buhay ko.
Iodine.
Livermorium.
Uranium.
At mahal kita.
Nagsalin ng Subtitle: Jayran Kempiz